ประจำเดือนจะมาช่วง28ก.ค-3ส.ค แล้วมาอีก28ส.ค-4กันยา แล้วประมานอีก1อาทิตมีอะไรกับแฟนแล้วหลั่งในเสดแล้วก็ไปปัสสะวะออก แล้วไม่ได่กินยา พอสิ้นเดือนกันยาประจำเดือนก็ไม่มาอีก มีโอกาสท้องมั้ยคะ แต่สิวขึ้น หงุดหงิงง่าย เจ็บน่าอก เหมือนจะเปนประจำเดือนแต่ประจำเดือนก็ไม่มาคะ
สวัสดีค่ะ หากประจำเดือนมาวันที่ 28 ก.ค. - 3 ส.ค.และมาอีกครั้งวันที่ 28 ส.ค. - 4 ก.ย. ก็ถือว่าปกติดีค่ะ ส่วนการมีเพศสัมพันธ์หลังจากที่ประจำเดือนหมดไปแล้ว 1 สัปดาห์ ถือว่าไม่ได้มีเพศสัมพันธ์ในระยะปลอดภัย อีกทั้งอยู่ในช่วงกึ่งกลางของรอบเดือนที่อาจจะมีไข่ตก โอกาสที่จะตั้งครรภ์ก็จะมีได้มาก ดังนั้น หากประจำเดือนในเดือน ก.ย. ยังไม่มา แนะนำควรลองตรวจหาการตั้งครรภ์ดูเป็นอันดับแรกค่ะ หากตรวจไม่พบ การที่ประจำเดือนมาช้า ก็จะเกิดจากสาเหตุต่างๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น ดังนั้น หากตรวจไม่พบการตั้งครรภ์ อาการต่างๆ ที่เป็นอยู่ คือ มีสิวขึ้น หงุดหงิดง่าย เจ็บเต้านม ก็อาจเป็นอาการก่อนการมีประจำเดือนมาได้ค่ะ หรืออาจเกิดจากการมีความเครียด วิตกกังวล พักผ่อนไม่เพียงพอ เป็นต้น